CELEX: 62020TN0502
Language: sl
Date: 2020-08-10 00:00:00
Title: Zadeva T-502/20: Tožba, vložena 10. avgusta 2020 – Munich/EUIPO – Tone Watch (MUNICH10A.T.M.)

5.10.2020   
            
            
               SL
            
            
               Uradni list Evropske unije
            
            
               C 329/20
            
         
      Tožba, vložena 10. avgusta 2020 – Munich/EUIPO – Tone Watch (MUNICH10A.T.M.)
      (Zadeva T-502/20)
      (2020/C 329/39)
      Jezik, v katerem je bila tožba vložena: španščina
      
         Stranke
      
      
         Tožeča stranka: Munich, SL (La Torre de Claramunt, Španija) (zastopnica: M. Guix Vilanova, odvetnica)
      
         Tožena stranka: Urad Evropske unije za intelektualno lastnino (EUIPO)
      
         Druga stranka v postopku pred odborom za pritožbe: Tone Watch, SL (Madrid, Španija)
      
         Podatki o postopku pred EUIPO
      
      
         Imetnik sporne znamke: druga stranka v postopku pred odborom za pritožbe
      
         Zadevna sporna znamka: besedna znamka MUNICH10A.T.M. – znamka Evropske unije št. 10727 899
      
         Postopek pred EUIPO: postopek za ugotovitev ničnosti
      
         Izpodbijana odločba: odločba četrtega odbora za pritožbe pri EUIPO z dne 25. marca 2020 v zadevi R 2472/2018-4
      
         Tožbeni predlogi
      
      Tožeča stranka Splošnemu sodišču predlaga, naj:
      Izpodbijano odločbo razveljavi in ugotovi ničnost znamke Skupnosti MUNICH10A.T.M. št. 10727 899, katere imetnica je družba Importaciones Issar, S.L., glede proizvodov iz razredov 9 (Sončna očala), 14 (Ure in kronometrski instrumenti, etuiji za ročne ure) in 35 (Prodaja na debelo in prodaja na drobno ali maloprodaja preko svetovnih računalniških omrežij sončnih očal, žlahtnih kovin in njihovih zlitin, zlatarskih izdelkov, nakita, ur in kronometrskih instrumentov) Nicejske klasifikacije, s tem da potrdi navedeno odločbo v delu, v katerem je ugotovljena ničnost [sporne odločbe za] storitve iz razreda 35 (Oglaševanje, vodenje komercialnih poslov, poslovna administracija, pisarniški posli), ugodi nasprotni pritožbi in razveljavi [registracijo sporne znamke za] proizvode iz razreda 14, in sicer žlahtne kovine in njihove zlitine ter predmete, izdelane iz njih ali prevlečene z njimi, ki jih drugi razredi ne obsegajo, in razreda 35, in sicer izposojo prodajnih avtomatov, ter naložitev stroškov EUIPO.
      
         Navajani tožbeni razlogi
      
      
                  —
               
               
                  V izpodbijani odločbi je zanikan ugled prejšnjih znamk, katerih skupni element je „MUNICH“, in napačno ugotovljeno, da se člen 8(5) Uredbe (EU) 2017/1001 Evropskega parlamenta in Sveta v obravnavanem primeru ne uporablja.
               
            
                  —
               
               
                  V javnosti obstaja verjetnost zmede med nasprotujočimi si znamkami.
               
            
                  —
               
               
                  Razlaga, ki je v izpodbijani odločbi podana za zavrnitev nasprotne pritožbe, ki jo je vložila tožeča stranka, in sicer da ni bila vložena z ločeno vlogo, je izredno restriktivno formalno pretiravanje, ker je jasno in izrecno razvidno, da je bila ta nasprotna pritožba vložena, tako da je bilo tožeči stranki preprečeno uresničevanje pravice do obrambe.